Qui és Elena Jaumandreu?
Elena Jaumandreu (Barcelona, Barcelonès, 22 de juny de 1936) és una muntadora cinematogràfica catalana.
Aprengué l'ofici del seu pare, Francesc Jaumandreu, un dels primers muntadors a l'Estat espanyol. I el seu germà Francesc l'aprengué d'ella. Va treballar també com a ajudant de Petra de Nieva i de Pedro del Rey.
Residí a Madrid del 1942 al 1969, i des d'aquest any, després de casar-se i tenir fills, es dedicà sobretot al muntatge de doblatge. Col·laborà en l'edició de ‘Los golfos' (1960), de Carlos Saura. La seva primera pel·lícula com a primera muntadora fou ‘Chimes at Midnight' (1965), d'Orson Welles. Treballà en una quinzena de produccions, entre les quals destaquen el muntantge de la primera cinta d'Eloy de la Iglesia, ‘Fantasía... 3'; i després ‘El cochecito', ‘Las Vegas, 500 millones' (1968), d'Antonio Isasi Isasmendi i ‘Interior roig' (1983), d'Antoni Anglada. El 2015 colabora a Cerdanyola del Vallès amb l'associació TCC, un taller de cinema per a gent gran. L'any 2019 fou nomenada membre d'honor de l'Acadèmia del Cinema Català.

Una muntadora cinematogràfica catalana.